แนวโน้มดัชนีเช้าแกว่งลงกรอบแคบ
นักวิเคราะห์ฯคาดตลาดหุ้นไทยเช้านี้แกว่งคงในกรอบแคบ เกาะติดการแลกเปลี่ยนพันธบัตรกรีซ
8 มี.ค. 2555

นักวิเคราะห์ฯคาดตลาดหุ้นไทยเช้านี้แกว่งคงในกรอบแคบ เกาะติดการแลกเปลี่ยนพันธบัตรกรีซ
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้คงจะแกว่ตัวลงในกรอบแคบ แต่ในระหว่างทางก็อาจมีรีบาน์ได้แต่ก็แค่เล็กน้อยเท่านั้น เนื่องจากเมื่อวานนี้เป็นวันหยุดของตลาดบ้านเรา ทางตลาดหุ้นทั่วโลกได้ปรับตัวลงไปราว 1% แต่เช้านี้ตลาดหุ้นอื่นในภูมิภาคเอเชียก็มีรีบาวด์เล็กน้อย
ทั้งนี้ นักลงทุนควรจับตาเรื่องของกรีซประเด็นว่าเอกชนจะเข้าร่วมแลกเปลี่ยนพันธบัตรมากแค่ไหน ล่าสุดอยู่ที 58% และวันนี้ก็เป็นวันสุดท้ายแล้ว ขณะที่รัฐบาลกรีซต้องการให้ได้ที่ 90% เนื่องจากหากเกินครึ่งขึ้นมาเพียงเล็กน้อยการแก้ไขปัญหาของกรีซอาจสะดุดได้
นอกจากนี้ จะมีการประชุมธนาคารกลางอังกฤษ และสหภาพยุโรป คาดว่าจะคงอัตราดอกเบี้ย และติดตามตัวเลขการขอรับสวัสดิการว่างงานของสหรัฐฯด้วย เนื่องจากมีแนวโน้มที่ลดลง  พร้อมให้แนวรับ 1,148-1,150 จุด แนวต้าน 1,160 จุด